মোহাম্মদ ফয়েজ উল্লাহ

মোহাম্মদ ফয়েজ উল্লাহ একজন বাংলাদেশী স্থপতি।  তিনি ভলিউমজিরো লিমিটেড এর প্রতিষ্ঠাতা এবং প্রধান স্থপতি, এবং ভিসতারা আর্কিটেক্ট এর সহ-প্রতিষ্ঠাতা ছিলেন। তিনি একজন শিক্ষাবিদ হিসেবে তার কর্মজীবন শুরু করেছিলেন এবং ১৯৯৪ সাল থেকে ১৯৯৮ সাল পর্যন্ত বুয়েটের স্থাপত্য বিভাগে সহকারী অধ্যাপক হিসেবে অধ্যাপনা করেন।

অবশেষে তিনি একজন নকশাকার এবং সংশ্লিষ্ট ক্ষেত্রে একজন উদ্যোক্তা হিসেবে পেশাদার স্থাপত্য অনুশীলনের দিকে অগ্রসর হন। 

 প্রাথমিক জীবন, শিক্ষা এবং কর্মজীবন 
মোহাম্মদ ফয়েজ উল্লাহ ১ জানুয়ারী, ১৯৬৭ সালে ঢাকায় একজন সরকারী চাকুরীজীবি ও উদ্যোক্তা একেএম উলিউল্লাহ ও গৃহিণী সুলতানা বেগমের ঘরে জন্মগ্রহণ করেন। বাংলাদেশ প্রকৌশল ও প্রযুক্তি বিশ্ববিদ্যালয় (বুয়েট) থেকে ফয়েজ ১৯৯৩ সালে স্থাপত্যে স্নাতক এবং ১৯৯৭ সালে স্থাপত্যে মাস্টার্স ডিগ্রি লাভ করেন। স্নাতক পাশ করার পরপরই, তিনি মোর্শেদা নাসমিনকে বিয়ে করেন। তাদের জমজ ২টি সন্তান রয়েছে। পরের বছর ১৯৯৪ সালে, তিনি বুয়েটে শিক্ষকতা শুরু করেন এবং ১৯৯৮ সাল পর্যন্ত কর্মরত ছিলেন।

ফয়েজ ১৯৯৪ সালে ভিস্তারা আর্কিটেক্ট এর সহ-প্রতিষ্ঠাতা এবং ভিস্তারার সাথে এক দশকেরও বেশি সময় অংশীদারিত্বে ছিলেন। তারপর তিনি ২০০৮ সালে ভলুউমজিরো লিমিটেড প্রতিষ্ঠা করেন।  তার প্রাথমিক নকশা করা প্রকল্পগুলির মধ্যে রয়েছে বসুন্ধরা সিটি, যেটি ছিল দক্ষিণ এশিয়ার বৃহত্তম মল এবং বিশ্বের তৃতীয় বৃহত্তম মল। তার আরও প্রাথমিক প্রকল্প হল, ইউটিসি, দ্য ওয়েস্টিন ঢাকা, পিআইসিএল ভবন এবং শান্তা ওয়েস্টার্ন টাওয়ার, গ্রামীণফোন কর্পোরেট হেডকোয়ার্টার (জিপি হাউস)। 

ফয়েজ সবুজ নির্মাণ নকশাকার হিসেবেও পরিচিত। ইউএস গ্রীন বিল্ডিং কাউন্সিল ফয়েজের নকশা করা এবং নির্মিত বিভিন্ন প্রকল্প যেমন সিম্পলট্রি আনারকলি, শাহজালাল ইসলামী ব্যাংক কর্পোরেশন, হেডকোয়ার্টার এবং সিম্পলট্রি লাইটহাউস এলইইডি গোল্ড সার্টিফিকেশন স্বীকৃতি পেয়েছে।  ফয়েজ বাংলাদেশ ন্যাশনাল বিল্ডিং কোডের (বিএনবিসি) ফায়ার সেফটি অ্যান্ড প্রোটেকশন বিভাগের সম্পাদকীয় কমিটির সদস্য।  এছাড়াও তিনি মাসিক শোকেসের উপদেষ্টা, যা বাংলাদেশের একটি শিল্প ও স্থাপত্য পত্রিকা। 

 বই 

 ফয়েজ উল্লাহ: ঢাকা‌‍স ট্রপিক্যাল এক্সপ্রেসিভ আর্কিটেকচার, অস্কার রিরা ওজেদা পাবলিশার্সের একটি বই, এই বইটি দেখায় যে ফয়েজের স্থাপত্য কীভাবে সমাজ ও মানুষের জন্য অবদান রেখেছে। 

 উল্লেখযোগ্য কাজের মধ্যে রয়েছে 

 পুরস্কার 

 ২০১৮, ২০১৯, ২০২০, ২০২১, ২০২২ এবং ২০২৩ সাল থেকে বাংলাদেশের সর্বোচ্চ কর প্রদানকারী স্থপতি হিসাবে তালিকাভুক্ত হওয়ার জন্য ছয়টি জাতীয় রাজস্ব বোর্ড পুরস্কার 
 বাংলাদেশ টেলিভিশন জাতীয় টিভি বিতর্ক চ্যাম্পিয়ন, সোহরাওয়ার্দী হল ডিবেট টিম, বুয়েট, ১৯৯০ এর প্রতিনিধিত্ব করেছেন।
 আহসানুর রহমান ১৯৯৭ সালে বুয়েট থেকে স্থাপত্যের মাস্টার্সের জন্য স্বর্ণপদক।
 মাল্টি-ফ্যামিলি হাউজিং, ১৯৯৮-এ নকশার শ্রেষ্ঠত্বের জন্য আইএবি ডিজাইন পুরস্কার। 
 ১৯৯৮ সালে আইএবি এবং পিআইসিএল কর্তৃপক্ষ দ্বারা সংগঠিত সাইটেশন পুরস্কার এন্ট্রি বিজয়ী।
 পিপলস ইন্স্যুরেন্স ভবন, ২০০৭ নকশা করার জন্য বার্জার এক্সিলেন্স ইন আর্কিটেকচার অ্যাওয়ার্ড 
 গ্লোবাল ব্র্যান্ড এক্সিলেন্স অ্যাওয়ার্ড, ২০০৭। 
 মুক্তিযুদ্ধ জাদুঘর নকশা করার জন্য সম্মানিত উল্লেখ, নভেম্বর ২০০৯।
 গ্রামীণফোনের জিপিহাউস নকশা করার জন্য হোলসিম গ্রিন বিল্ট অ্যাওয়ার্ড, ২০১০ 

  তথ্যসূত্র 

 বহিঃসংযোগ 

 অফিসিয়াল সাইট

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী স্থপতি
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:এইচকার্ডের সাথে নিবন্ধসমূহ
বিষয়শ্রেণী:২১শ শতাব্দীর বাংলাদেশী স্থপতি
বিষয়শ্রেণী:ঢাকার ব্যক্তি